钦定古今图书集成/理学汇编/经籍典/第138卷 > 《汉韩婴诗外传二》 > 《𬳶》
## 钦定古今图书集成/理学汇编/经籍典/第138卷 > 《汉韩婴诗外传二》 > 《𬳶》

公仪休相鲁而嗜鱼，一国人献鱼而不受。其弟谏曰：
“嗜鱼不受，何也？”曰：“夫欲嗜鱼，故不受也。受鱼而免于
相，则不能自给。鱼无受而不免于相，长自给于鱼。此
明于鱼为己者也。故老子曰：‘后其身而身先，外其身
而身存’。”非以其无私乎，故能成其私。《诗》曰：“‘思无邪’。此
之谓也。”